Diari Oficial de la Generalitat Valenciana


Sumari del DOGV 4944, del 11-02-2005 (2005/843)

Informació pública del projecte d'urbanització de la UE.A del programa de reforma interior de Castellar.
--------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/843


Organisme emissor
:   Ajuntament de València

Tipus de document
:   Anunci

Informació pública del projecte d'urbanització de la UE.A del programa de reforma interior de Castellar. [2005/Q843]
  
En compliment del que establixen els articles 34 i 59.2 de la Llei 6/1994, de 15 de novembre, Reguladora de l'Activitat Urbanística, i article 136 del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana, es fa públic l'acord aprovatori del projecte d'urbanització de la UE.A del programa de reforma interior de Castellar, adoptat en data 29 de desembre de 2004 per la Junta de Govern Local:
  
«Vist el projecte d'urbanització de la UE.A del programa de reforma interior de Castellar presentat per la mercantil Construcciones José y Vicente Llop, SL, adjudicatària d'este programa d'actuació integrada, vists els informes favorables dels distints servicis amb competència en la matèria, vista la sol·licitud de l'interessat pel que fa a la retaxació de càrregues i els diversos informes emesos pel que fa a això, i de conformitat amb el que disposen els articles 6 i 53 de la Llei 6/1994, de 15 de novembre, Reguladora de l'Activitat Urbanística, la Junta de Govern Local acorda:
  
Primer. Aprovar el projecte d'urbanització de la UE.A del programa de reforma interior de Castellar presentat per la mercantil Construcciones José y Vicente Llop, SL.
  
Segon. Desestimar la sol·licitud de retaxació de càrregues formulada per l'interessat, i declarar la improcedència d'introduir cap modificació pel que fa a la previsió inicial d'estes càrregues en els termes de l'article 67.3 de la Llei 6/1994, de 15 de novembre, Reguladora de l'Activitat Urbanística, i això sobre la base de la inexistència de causes objectives la previsió de les quals no haguera sigut possible per a l'urbanitzador en comprometre's a executar l'actuació.
  
Tercer. Durant l'execució de les obres, s'hauran de tindre en compte les rectificacions i les millores que, en compliment de la normativa aplicable, s'assenyalen als informes emesos pel Servici de Jardineria i Paisatge, el Servici del Cicle Integral de l'Aigua, l'Oficina Tècnica d'Enllumenat, el Servici de Transports i Circulació i la Secció de Coordinació d'Obres en Via Pública.
  
Quart. El Servici Gestor, i de conformitat amb l'article 34 de la Llei 6/1994, de 15 de novembre, procedirà a la publicació del present acord en el Diari Oficial de la Generalitat Valenciana.
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, podeu interposar un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des del sendemà de la recepció d'esta notificació.
  
Si transcorreguera un mes des del sendemà de la interposició del recurs de reposició sense que este s'haja resolt, podrà entendre que ha sigut desestimat i interposar-hi un recurs contenciós administratiu davant del Jutjat Contenciós Administratiu de València, en el termini de sis mesos, des d'esta desestimació presumpta.
  
b) Recurs contenciós administratiu, davant del Jutjat Contenciós Administratiu de València, dins del termini de dos mesos, comptats des del sendemà de la recepció d'esta notificació.
  
Tot això sense perjuí que puga exercitar qualsevol altre recurs o acció que estime procedent.